നികുതിദായകര്ക്ക് ആശ്വാസ തീരുമാനം, ഐടി റിട്ടേണ് സമര്പ്പിക്കേണ്ട തീയതി നീട്ടി ദില്ലി: ആദായ നികുതി റിട്ടേണ് സമര്പ്പിക്കാനുള്ള തീയതി നീട്ടി കേന്ദ്ര സര്ക്കാര്. മഹാമാരിയും വെബ്സൈറ്റിലെ തകരാര് പരിഹരിക്കാനാവാത്തതും പരിഗണിച്ചാണ് തീരുമാനം. സാധാരണ ജൂലൈ അവസാനം തീരേണ്ട കാലാവധി മെയ് മാസത്തില് സെപ്തംബര് 30 ആയി നീട്ടിയിരുന്നു. ഇതാണിപ്പോള് ഡിസംബര് 31 വരെയാക്കിയിരിക്കുന്നത്. ഇതിന് പുറമെ കമ്ബനികള്ക്ക് ഐടിആര് ഫയല് ചെയ്യാനുള്ള സമയവും നീട്ടിയിട്ടുണ്ട്. നവംബര് 30 ല് നിന്ന് 2022 ഫെബ്രുവരി 15 വരെയാണ് സമയം നീട്ടിയിരിക്കുന്നത്. ടാക്സ് ഓഡിറ്റ് റിപ്പോര്ട്ടും ട്രാന്സ്ഫര് പ്രൈസിങ് സര്ട്ടിഫിക്കറ്റും സമര്പ്പിക്കേണ്ട തീയതികളും നീട്ടി. ടാക്സ് ഓഡിറ്റ് റിപ്പോര്ട്ട് സമര്പ്പിക്കാനുള്ള തീയതി ഒക്ടോബര് 31 ല് നിന്ന് 2022 ജനുവരി 15 ലേക്കാണ് നീട്ടിയത്. ട്രാന്സ്ഫര് പ്രൈസിങ് സര്ട്ടിഫിക്കറ്റ് സമര്പ്പിക്കാനുള്ള തീയതി 2022 ജനുവരി 31 ലേക്കാണ് നീട്ടിയിരിക്കുന്നത്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona